CELEX: 62011CN0077
Language: et
Date: 2011-02-22 00:00:00
Title: Kohtuasi C-77/11: 22. veebruaril 2011 esitatud hagi — Euroopa Liidu Nõukogu versus Euroopa Parlament

16.4.2011   
            
            
               ET
            
            
               Euroopa Liidu Teataja
            
            
               C 120/7
            
         22. veebruaril 2011 esitatud hagi — Euroopa Liidu Nõukogu versus Euroopa Parlament
   (Kohtuasi C-77/11)
   2011/C 120/12
   Kohtumenetluse keel: prantsuse
   
      Pooled
   
   
      Hageja: Euroopa Liidu Nõukogu (esindajad: G. Maganza ja M. Vitsentzatos)
   
      Kostja: Euroopa Parlament
   
      Hageja nõuded
   
   
               —
            
            
               tühistada parlamendi presidendi 14. detsembri 2010. aasta akt, milles kuulutakse, et liidu 2011. aasta eelarve on lõplikult vastu võetud, kuna see akt on segamini aetud nimetatud eelarve vastuvõtmise aktiga;
            
         
               —
            
            
               teise võimalusena ning juhuks, kui tegemist on esimesest eraldiseisva aktiga, tühistada parlamendi presidendi sama kuupäeva akt, millega sooviti vastu võtta liidu 2011. aasta eelarve ja muuta see institutsioonidele ja liikmesriikidele kohustuslikuks;
            
         
               —
            
            
               viimase võimalusena tühistada Euroopa Parlamendi akt, milles kuulutakse, et liidu 2011. aasta eelarve on lõplikult vastu võetud, kuna see kuulutamine toimus enne 2010. aasta eelarvemenetluse (2011. aasta eelarve) lõppu;
            
         
               —
            
            
               tunnistada 2011. aasta eelarve kehtivaks kuni ajani, mil see eelarve võetakse vastu aluslepingutele vastava seadusandliku aktiga;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Nõukogu kinnitab käesolevas hagis, et alates Euroopa Liidu toimimise lepingu (ELTL) kehtima hakkamisest 1. detsembril 2009 tuleb Euroopa Liidu eelarve ja paranduseelarved vastu võtta kahe eelarvet koostanud institutsiooni –Euroopa Parlamendi ja nõukogu — ühise seadusandliku aktiga. Sellele aktile peavad vastavalt ELTL artikli 297 lõike 1 teisele lõigule alla kirjutama parlamendi president ja nõukogu eesistuja.
   Nõukogu väidab, et 2011. aasta eelarve vastuvõtmise akt — on see siis segamini aetud Euroopa Parlamendi kuulutamisega, et 2011. aasta eelarve on lõplikult vastu võetud, või on see käsitatav eraldiseisva aktina — on ebaseaduslik, kuna see on ebatüüpiline ja mitteseadusandlik akt, mille on vastu võtnud ja allkirjastanud vaid Euroopa Parlamendi president, rikkudes ELTL artiklit 314, ELTL artiklit 288, artikli 289 lõiget 2, artikli 296 esimest ja kolmandat lõiku ning Euroopa Liidu lepingu artikli 13 lõiget 2. Teise võimalusena märgib nõukogu, et see akt on ebaseaduslik oluliste vorminõuete ja ELTL artikli 314 lõike 9 rikkumise tõttu.
   Lõpuks palub nõukogu Euroopa Kohtul säilitada Euroopa Liidu Teatajas avaldatud eelarve kehtivus vajadusel kuni kuupäevani, mil see eelarve võetakse vastu kooskõlas aluslepingu eespool viidatud sätetega.